Myndform frumsýndir spennu - og gamanmyndina Kick-Ass 2 á morgun , miðvikudaginn 21. ágúst í Laugarásbíói , Smárabíói , Háskólabíói , Sambíóunum-Egilshöll og Borgarbíói Akureyri . Sjáðu stiklu úr myndinni hér fyrir neðan : Dave ( Aaron Taylor-Johnson ) er grímuklædda hetjan Kick-Ass og Mindy ( Chloe Grace Moretz ) er Hit Girl , dygga hjálparhellan hans . Dave og Mindy hafa tekið að sér að stunda sjálfskipuð löggæslustörf og í sameiningu úthluta þau ofbeldisfullu réttlæti til þeirra sem gerast svo kjánalegir að brjóta lögin . Þau ganga til liðs við hóp grímuklæddra löggæsluliða sem eru undir forystu ofurstans „ Stars and Stripes ( Jim Carrey ) . “ Hópurinn lætur gott af sér leiða á strætum borgarinnar , en skyndilega stígur fyrsti ofurskúrkur heims fram á sjónarsviðið . „ Rauða Þokan , “ sem gengur núna undir nafninu „ Moððerfokkerinn ( Christopher Mintz-Plasse ) , “ hefur myndað bandalag grímuklæddra illmenna og hyggur á hefndir fyrir það sem Kick-Ass og Hit Girl gerðu við föður hans . Aldursmerking : 16 ára • Á vefsíðunni wearejusticeforever.com er öllum boðið að ganga til liðs við Kick-Ass og félaga hans í Forever Justice-hópnum og opnast þá þeim sem skrá sig heill heimur af möguleikum . Skoðið málið .